b'\n_START_ARTICLE_\nRico Yan\n_START_PARAGRAPH_\nSi Rico Yan (ipinanganak bilang Ricardo Carlos Castro Yan; Marso 14, 1975 \xe2\x80\x93 Marso 29, 2002) ay isang artista sa mula sa Pilipinas.  Siya ay nagtapos sa Pamantasang De La Salle noong 1997 sa kursong Marketing Management.\n_START_SECTION_\nPersonal na buhay\n_START_PARAGRAPH_\nNaging tagapasalita ng kabataan si Yan ng Kagawaran ng Edukasyon.  Siya rin ang nagtayo ng organisasyong Pinoy \'Yan! na naglalayong panatiliing nag-aaral at nagpapahalaga sa edukasyon ang mga kabataan. Tumulong rin siya sa Pundayong "Are You A Forest King" kung saan bumibisita sila sa mga paaralan upang maipakita sa mga mag-aaral ang kahalagahan ng pagtatanim ng mga puno. _NEWLINE_Bilang isang negosyante, ang mga naipatayo niyang establisyamento ay ang restawran/bar na Tequila Joe\'s, Orbitz Pearl Shake, kapihang Timbuktu at isa pang restawran na Java Hut._NEWLINE_Naging nobya niya ang artista rin na si Claudine Barretto.  Siya rin ang katambal ni Rico sa kanyang naging huling pelikulang Got 2 Believe.\n_START_SECTION_\nPagpanaw\n_START_PARAGRAPH_\nSi Rico Yan ay pumanaw sa gulangna 27 dahil sa acute hemorrhagic pancreatitis noong Marso 29, 2002, Biyernes Santo, sa Dos Palmas Resort, habang nagbabakasyon kasama ang ilang kamag-anak at kaibigan._NEWLINE_Humigit kumulang 10,000 tao ang dumalo sa kanyang libing na ipinilabas sa ABS-CBN. Bahagi ng mga nalikom na pera sa kanyang pelikulang Got 2 Believe at ang lahat ng kinita ng dokumentaryong Forever Young: Remembering Rico kasama ang pelikulang Dahil Mahal Na Mahal Kita ay ibinigay sa Pundasyong Rico Yan.'